b'\n_START_ARTICLE_\nW\xc3\xa4rtsil\xc3\xa4\n_START_PARAGRAPH_\nW\xc3\xa4rtsil\xc3\xa4 (NASDAQ OMX:\xc2\xa0WRT1V) (udtales V\xc3\xa6rtsil\xc3\xa6) er en finsk virksomhed, der fremstiller og servicerer fremdriftskilder og andet udstyr indenfor markedet for maritim fremdrift og energimarkederne. W\xc3\xa4rtsil\xc3\xa4\'s kerneprodukter inkluderer store forbr\xc3\xa6ndingsmotorer til brug p\xc3\xa5 skibe og f\xc3\xa6rger. Koncernens oms\xc3\xa6tning var i 2014 p\xc3\xa5 4,77 mia. Euro_NEWLINE_og der var 17.717 ansatte. Der er aktiviteter i 70 lande og hovedkvarter i Helsinki._NEWLINE_W\xc3\xa4rtsil\xc3\xa4 har tre prim\xc3\xa6re forretningsomr\xc3\xa5der; "Energy Solutions" der fokuserer p\xc3\xa5 energimarkedet, "Marine Solutions" fokuserer p\xc3\xa5 det maritime marked og "Services" der fokuserer p\xc3\xa5 begge markeder.\n_START_SECTION_\nMaritime marked\n_START_PARAGRAPH_\nVirksomheden servicerer handels-, offshore-, cruise-, f\xc3\xa6rge-, fl\xc3\xa5de-, og special-fart\xc3\xb8jsmarkederne og tilbyder skibsdesign, hovedmotorer og hj\xc3\xa6lpemotorer, elektriske og automatiseringspakker, fremdriftenheder (s\xc3\xa5som hydrojets, thrusters, propeller og str\xc3\xa5ler\xc3\xb8r), segl, maskinlejer, gear, ror, skrubbere, kedler, og alle relaterede services s\xc3\xa5som reparation, konfiguration, opgradering, uddannelse, vedligehold og milj\xc3\xb8services. W\xc3\xa4rtsil\xc3\xa4\xe2\x80\x99s st\xc3\xb8rste konkurrenter p\xc3\xa5 det maritime marked er MAN Diesel & Turbo, Caterpillar Inc. og Rolls-Royce plc._NEWLINE_Kunderne er b\xc3\xa5de skibsv\xc3\xa6rfter og skibsejere. W\xc3\xa4rtsil\xc3\xa4 Ship Power leverer alt fra et enkelt produkt til samlet livscyklus st\xc3\xb8tte. Fra indledende bygning til drift af komplekse systemer._NEWLINE_Milj\xc3\xb8services er er fokuseret p\xc3\xa5 reduktion af luftemissioner s\xc3\xa5som NOx, SOx, CO, VOC\'s, samt olie vand separation og andre vandl\xc3\xb8sninger._NEWLINE_W\xc3\xa4rtsil\xc3\xa4 var en vigtig skibsbygger fra 1935\xe2\x80\x931989, hvor der blev bygget eksempelvis cruisef\xc3\xa6rger og en stor andel af verdens isbrydere. Skibsv\xc3\xa6rfterne ejes nu af Meyer Werft.\n_START_SECTION_\nEnergimarked\n_START_PARAGRAPH_\nW\xc3\xa4rtsil\xc3\xa4 er en udbyder af kraftv\xc3\xa6rker indenfor distribueret elproduktion og fleksibel elproduktion._NEWLINE_Produktportef\xc3\xb8lgen best\xc3\xa5r af installationer op til 500 MW, som prim\xc3\xa6rt drives af fossile br\xc3\xa6ndsler, s\xc3\xa5som naturgas, flydende naturgas (LNG), forskellige slags og m\xc3\xa6ngder af bunkerolie, fornybare br\xc3\xa6ndstoffer som biogas og biobr\xc3\xa6ndstof._NEWLINE_W\xc3\xa4rtsil\xc3\xa4 tilbyder ogs\xc3\xa5 produkter og services til elforsyning management, gasflaring, pumpeudstyr, finansielle services og projektstyrings-services indenfor elproduktion._NEWLINE_W\xc3\xa4rtsil\xc3\xa4\xe2\x80\x99s st\xc3\xb8rste konkurrenter p\xc3\xa5 energimarkedet er prim\xc3\xa6rt gasturbineproducenter som General Electric og Siemens AG.\n_START_SECTION_\nServicemarked\n_START_PARAGRAPH_\nServicenetv\xc3\xa6rket best\xc3\xa5r af over 5.000 fieldservice professionelle i mere end 160 steder i over 70 lande._NEWLINE_W\xc3\xa4rtsil\xc3\xa4 udbyder services, reservedele, vedligeholdelse, opgradering og br\xc3\xa6ndstofkonverteringsl\xc3\xb8sninger bl.a. til mellemstore lavhastigheds gas og diesel motorer og andre relaterede systemer, maritim fremdrift, automation og kedler.\n_START_SECTION_\nMotorer\n_START_PARAGRAPH_\nW\xc3\xa4rtsil\xc3\xa4 producerer en bred r\xc3\xa6kke af lav- og mellemhastighedsdieselmotorer, gasmotorer, dual- og multifuelmotorer til maritim fremdrift, elektricitetsfremstilling om bord p\xc3\xa5 skibe og til landbaserede kraftv\xc3\xa6rker.'